Auditor's report — VGI, period 2019Q2 (reviewed, opinion: unqualified)
Auditor firm: EY
Signing partner: ศิราภรณ์ เอื้ออนันต์กุล
Signed: 2018-11-07

รายงานการสอบทานข้อมูลทางการเงินระหว่างกาลโดยผู้สอบบัญชีรับอนุญาต

เสนอต่อผู้ถือหุ้นของบริษัท วี จี ไอ โกลบอล มีเดีย จำกัด (มหาชน)

ข้าพเจ้าได้สอบทานงบแสดงฐานะการเงินรวม ณ วันที่ 30 กันยายน 2561 งบกำไรขาดทุนเบ็ดเสร็จรวม 
สำหรับงวดสามเดือนและหกเดือนสิ้นสุดวันที่ 30 กันยายน 2561 งบแสดงการเปลี่ยนแปลงส่วนของผู้ถือหุ้นรวมและงบกระแสเงินสดรวม สำหรับงวดหกเดือนสิ้นสุดวันเดียวกัน และหมายเหตุประกอบงบการเงินรวมแบบย่อของบริษัท วี จี ไอ โกลบอล มีเดีย จำกัด (มหาชน) และบริษัทย่อย และได้สอบทานข้อมูลทางการเงินเฉพาะกิจการของบริษัท วี จี ไอ โกลบอล มีเดีย จำกัด (มหาชน) ด้วยเช่นกัน ซึ่งผู้บริหารของกิจการเป็นผู้รับผิดชอบในการจัดทำและนำเสนอข้อมูลทางการเงินระหว่างกาลเหล่านี้ตามมาตรฐานการบัญชี ฉบับที่ 34 เรื่อง การรายงานทางการเงินระหว่างกาล ส่วนข้าพเจ้าเป็นผู้รับผิดชอบในการให้ข้อสรุปเกี่ยวกับข้อมูลทางการเงินระหว่างกาลดังกล่าว
จากผลการสอบทานของข้าพเจ้า

ขอบเขตการสอบทาน

ข้าพเจ้าได้ปฏิบัติงานสอบทานตามมาตรฐานงานสอบทาน รหัส 2410 เรื่อง การสอบทานข้อมูลทางการเงินระหว่างกาลโดยผู้สอบบัญชีรับอนุญาตของกิจการ การสอบทานดังกล่าวประกอบด้วย การใช้วิธีการสอบถามบุคลากร ซึ่งส่วนใหญ่เป็นผู้รับผิดชอบด้านการเงินและบัญชีและการวิเคราะห์เปรียบเทียบและวิธีการสอบทานอื่น การสอบทานนี้มีขอบเขตจำกัดกว่าการตรวจสอบตามมาตรฐานการสอบบัญชี ทำให้ข้าพเจ้าไม่สามารถได้
ความเชื่อมั่นว่าจะพบเรื่องที่มีนัยสำคัญทั้งหมดซึ่งอาจพบได้จากการตรวจสอบ ดังนั้นข้าพเจ้าจึงไม่ได้แสดงความเห็นต่อข้อมูลทางการเงินระหว่างกาลที่สอบทาน

ข้อสรุป

ข้าพเจ้าไม่พบสิ่งที่เป็นเหตุให้เชื่อว่าข้อมูลทางการเงินระหว่างกาลดังกล่าวไม่ได้จัดทำขึ้นตามมาตรฐานการบัญชี ฉบับที่ 34 เรื่อง การรายงานทางการเงินระหว่างกาล ในสาระสำคัญจากการสอบทานของข้าพเจ้า

ข้อมูลและเหตุการณ์ที่เน้น

ข้าพเจ้าขอให้สังเกตหมายเหตุประกอบงบการเงินระหว่างกาลเกี่ยวกับกรณีดังต่อไปนี้

ข้อ 5.2.1	การซื้อเงินลงทุนในบริษัทย่อย (บริษัท โคแมส จำกัด) โดยบริษัทย่อยอีกแห่งหนึ่ง 
(บริษัท อาย ออน แอดส์ จำกัด) (ผู้ซื้อ) ในระหว่างปีสิ้นสุดวันที่ 31 มีนาคม 2561 
โดยในระหว่างไตรมาสที่หนึ่งของปีปัจจุบัน ผู้ซื้อได้เสร็จสิ้นการวัดมูลค่าของสินทรัพย์
ที่ระบุได้ที่ได้มาและหนี้สินที่รับมาด้วยมูลค่ายุติธรรม ณ วันที่ซื้อ และการวัดมูลค่า
ของค่าความนิยม และบริษัทฯได้ปรับย้อนหลังงบแสดงฐานะการเงินรวม ณ วันที่ 31 มีนาคม 2561 ที่แสดงเป็นข้อมูลเปรียบเทียบไว้ เพื่อสะท้อนถึงมูลค่ายุติธรรมของสินทรัพย์ที่ระบุได้ที่ได้มาและหนี้สินที่รับมาดังกล่าว

ข้อ 5.2.2 และ 7.3	การซื้อเงินลงทุนในบริษัทย่อย (บริษัท ทรานส์.แอด โซลูชั่น จำกัด และ Roctec Technology Limited) และบริษัทร่วม (บริษัท เคอรี่ เอ็กซ์เพรส (ประเทศไทย) จำกัด) ในระหว่างไตรมาสปัจจุบัน โดยบริษัทฯและบริษัทย่อย (ผู้ซื้อ) อยู่ในระหว่างการดำเนินการให้มีการวัดมูลค่าของสินทรัพย์ที่ระบุได้ที่ได้มาและหนี้สินที่รับมาด้วยมูลค่ายุติธรรม ณ วันที่ซื้อ และ
การวัดมูลค่าของค่าความนิยมให้แล้วเสร็จ

ทั้งนี้ข้าพเจ้ามิได้ให้ข้อสรุปอย่างมีเงื่อนไขต่อกรณีนี้แต่อย่างใด

ศิราภรณ์ เอื้ออนันต์กุล

ผู้สอบบัญชีรับอนุญาต เลขทะเบียน 3844

บริษัท สำนักงาน อีวาย จำกัด

กรุงเทพฯ: 7 พฤศจิกายน 2561

|  | บริษัท วี จี ไอ โกลบอล มีเดีย จำกัด (มหาชน) และบริษัทย่อย รายงาน และ งบการเงินรวมระหว่างกาล สำหรับงวดสามเดือนและหกเดือนสิ้นสุดวันที่ 30 กันยายน 2561 |